Philip Louis Pratley

D-ro Philip Louis Pratley naskiĝis en Liverpool, Anglio, en 1884. Li studadis en la universitatoj de Liverpool, kaj de Victoria (Kanado). Li venis al Kanado en 1905 kiel dezajnisto-desegnisto por la Kebeka Pontkomisio. Poste li fariĝis ĉefinĝeniero de la "Dominion Bridge Company".

Ekde 1906 li praktikis kiel konsulta inĝeniero. En 1939 li ricevis la gradon de doktoro, la plej altan rangon por Konstrua Inĝeniero.

Unu el la plej fervoraj pioniroj de Esperanto en Kanado, dum multaj jaroj li gvidis la Esperanto movadon en Montrealo, kaj estis delegito de UEA.

Fame konata ekster la Esperanto-movado pro liaj pontoj, D-ro Pratley  direktis, inter aliaj, la konstruon de la pontoj:
 Ambassador Ponto, Windsor
 Angus L. MacDonald Ponto (1955), Halifax-Dartmouth
 Bay Skyway Ponto (1958) Hamilton
 Jacques Cartier - Montrealo
 Blue Water Ponto, Sarnia
 Second Narrows Ponto, Vankuvero
 Ile d'Orleans Ponto, Kebeko
 Lions Gate ponto, Vankuvero
 Niagara Arch Ponto, Niagara Falls.
 Thousand Islands Ponto, Gananoque  (nur de la kanada parto)

D-ro Pratley forpasis la 1-an de aŭgusto 1958 en sia domo en Westmount, Montrealo, havanta nur 73 jarojn.

Kategorio:Kanadaj esperantistoj
Kategorio:Anglaj inĝenieroj
Kategorio:Kanadaj inĝenieroj
Kategorio:Inĝenieroj pri pontoj‎